stanford-oval/wikipedia huggingface dataset:
Ultimate Toni Braxton
הערות שוליים

↑  Toni Braxton - Ultimate Toni Braxton, Discogs (באנגלית)
| טוני ברקסטון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Toni Braxton • Secrets • The Heat • Snowflakes • More Than a Woman • Libra • Pulse • Love, Marriage & Divorce • Sex & Cigarettes • Spell My Name |  |
| אלבומי רמיקס | Un-Break My Heart: The Remix Collection |  |
| אלבומי וידאו | From Toni with Love... The Video Collection |  |
| אלבומי להיטים | Ultimate Toni Braxton • Platinum & Gold Collection • Artist Collection: Toni Braxton • Breathe Again: Toni Braxton at Her Best • The Essential Toni Braxton • The Best So Far • Playlist |  |
| סיבובי הופעות | Secrets Tour • Libra Tour • 2013 Summer Tour • Toni Braxton & Babyface Live • The Hits Tour • As Long As I Live Tour |  |
| ערכים קשורים | Braxton Family Values • Toni Braxton: Unbreak My Heart • The Braxtons |  |
| טוני ברקסטון – סינגלים |
| --- | --- | --- |
| Toni Braxton | "Another Sad Love Song" • "Breathe Again" • "Seven Whole Days" • "Love Shoulda Brought You Home" • "You Mean the World to Me" • "I Belong to You/How Many Ways" |  |
| Secrets | "You're Makin' Me High" • "Un-Break My Heart" • "How Could an Angel Break My Heart" • "Let It Flow" • "I Don't Want To" • "I Love Me Some Him" |  |
| The Heat | "He Wasn't Man Enough" • "Just Be a Man About It" • "Spanish Guitar" • "Maybe" |  |
| Snowflakes | "Christmas in Jamaica" • "Snowflakes of Love" |  |
| More Than a Woman | "Hit the Freeway" |  |
| Libra | "Please" • "Trippin' (That's the Way Love Works)" • "Take This Ring" • "Suddenly" • "The Time of Our Lives" |  |
| Pulse | "Yesterday" • "Hands Tied" • "Make My Heart" |  |
| Love, Marriage & Divorce | "Hurt You" • "Where Did We Go Wrong" • "Roller Coaster" |  |
| Sex & Cigarettes | "Deadwood" • "Long as I Live" • "FOH" |  |
| Spell My Name | "Do It" • "Dance" • "Gotta Move On" |  |
| סינגלים אחרים | "Give U My Heart" • "We Are the World 25 for Haiti" • "I Heart You" |  |
| --- | --- |
בקרת זהויות :  MusicBrainz release group: 0c47dc0d-1f8e-30b2-abe6-3ebd32d5f53e
אביטל (דמות מקראית)

אביטל היא דמות מקראית המופיעה בספר שמואל, אחת מנשותיו של דוד המלך.
לא מסופר בתנ"ך על נסיבות נישואיהם של דוד ואביטל והיא מוזכרת רק כאמו של שפטיה בספר שמואל ב:
וְהַחֲמִישִׁי שְׁפַטְיָה בֶן אֲבִיטָל.
התגוררה עם דוד בחברון. כפי הנראה הייתה ילידת חברון, שכן לא הוזכר בפסוק מקום מגוריה הקודם, בניגוד לנשים אחרות באותו פסוק.
צאצאיה

בגמרא מובאת מסורת על פיה: ”רבי אתי משפטיה בן אביטל”, דהיינו שרבי יהודה הנשיא היה מצאצאיה. מסורת אחרת גורסת שרבי חייא הוא מצאצאי אביטל: "אמר רבי לוי: מגילת יוחסין מצאו בירושלים, וכתוב בה: הלל - מדוד, רבי חייא רבה - משפטיה בן אביטל".
עם זאת, מסורת זו יוצרת קושי עם עובדת השמדת כל זרע המלוכה בידי עתליה, כפי המתואר בספר מלכים, ומסורת לפיה צאצאי יואש (מלך יהודה) הם היחידים שנותרו מזרע דוד המלך, והם היו מבניה של בת שבע ולא מבני אביטל. הסבר אחד המתייחס לסתירה זו מסביר כי צאצאי דוד שכלו הם הזכרים, אבל הנקבות שהיו בזמן עתליה לא נהרגו בידי עתליה, ועל כן נותרו לאביטל צאצאים לאחר תקופת עתליה.
הנצחתה

על שמה רחוב בתל אביב. ייתכן ששמה הוא המקור לשם היישוב אביטל שבחבל תענך.
הערות שוליים

↑  דעת מקרא
↑  תלמוד בבלי, מסכת כתובות, דף ס"ב, עמוד ב'.
↑  בראשית רבה, פרשה צ"ח, פסקה ח'.
↑  ספר מלכים ב', פרק י"א, פסוק א'
↑  רבי רפאל יוסף חזן, שו"ת חקרי לב, אורח חיים סימן יח.
↑  רחוב אביטל במדריך הרחובות של תל אביב
↑  אודות אביטל (מאורכב בארכיון האינטרנט).
אדואר מישל דו פנג ד'אגרמון

| --- | --- |

 לידה:  14 במאי 1855 שרלרואה, בלגיה 
 פטירה:  15 ביוני 1931 (בגיל 76) פה-פאמן, בלגיה 
 מקום קבורה:  איקסל 
 מדינה:  בלגיה 
 השכלה:  האקדמיה הצבאית המלכותית 
 דרגה:  לוטננט גנרל 
 פעולות ומבצעים
 מלחמת העולם הראשונה 
 עיטורים
 מפקד עליון במסדר לאופולד  קצין גבוה בלגיון הכבוד  מסדר מיכאל הקדוש וג'ורג' הקדוש 
 
הברון אוגוסטין אדואר מישל דו פנג ד'אגרמון, נולד כאוגוסטין אדואר מישל (בצרפתית: Augustin Édouard Michel du Faing d'Aigremont‏; 14 במאי 1855 – 15 ביוני 1931) היה קצין וגנרל בצבא בלגי ששירת במהלך מלחמת העולם הראשונה.
ביוגרפיה

מישל נולד ב-14 במאי 1855 בשרלרואה, והיה בנו של מהנדס מכרות. הוא למד באת'ני דה שרלרואה, וב-1871 למד באקדמיה הצבאית המלכותית בבריסל. הוא הוסמך ב-1873 כקצין ארטילריה, ועלה בדרגות עד שמונה למפקח הכללי של התותחנים ב-1906.
בשנת 1912, הוא הועלה לדרגת לוטננט-גנרל וקיבל את הפיקוד על הדיוויזיה ה-4 בהתבסס על האזור המבוצר של נאמור. באוגוסט 1914 פיקד על הדיוויזיה במהלך המצור על נאמור, ונסוג לעבר אנטוורפן. הוא השתתף בקרב על האיזר, שם החזיקה הדיוויזיה ה-4 את החזית בין קאסקרקה לטרבאט לאורך קו הרכבת ניופורט - דיקסמוד עד שהוחלפה ב-26 באוקטובר 1914. מדצמבר 1914 עד ינואר 1917, הדיוויזיה ה-4 נשארה בוולפן. הוא השתתף במתקפה הכללית של בעלות הברית ב-1918 וחצה את נהר הסכלדה ב-8 בנובמבר 1918, והגיע לעיר גנט. לאחר המלחמה פיקד מישל על הכוחות הבלגים במהלך כיבוש חבל הריין. הוא פרש ב-1920 כדי לעבוד עם המוזיאון המלכותי של הכוחות המזוינים וההיסטוריה הצבאית בבריסל.
ב-1921 הוא מונה לברון דו פנג ד'אגרמון, וב-15 ביוני 1931 הוא מת בפה-פאמן. בסיס הגדוד ה-17 של הקו במכלן נקרא על שמו, ולכבודו נקראים רחובות רבים בעיירות שונות ברחבי הארץ.
Twicetagram

Twicetagram (בעברית: טווייס) הוא אלבום הבכורה של להקת הבנות הדרום קוריאנית טווייס. אלבום הבכורה יצא לאור בהוצאת חברת התקליטים JYP אנטרטיינמנט, ב-30 באוקטובר 2017. הוא כולל שלושה-עשר שירים בסך הכול; מהדורה תאילנדית שכללה חמישה-עשר שירים הופצה בהמשך.
האלבום הגיע למקום הראשון במצעד האלבומים הדרום קוריאני.
רשימת רצועות

| Twicetagram> מס' | Twicetagram> שם | Twicetagram> משך | Twicetagram>  | Twicetagram>  | Twicetagram>  | Twicetagram>  | Twicetagram>  | Twicetagram>  | Twicetagram>  |
| --- | --- | --- | --- | --- | --- | --- | --- | --- | --- |
| 1. | Likey  | 3:28 |  |  |  |  |  |  |  |
| 2. | Turtle (거북이; Geobugi)   | 3:18 |  |  |  |  |  |  |  |
| 3. | Missing U  | 3:00 |  |  |  |  |  |  |  |
| 4. | Wow  | 3:01 |  |  |  |  |  |  |  |
| 5. | FFW  | 3:46 |  |  |  |  |  |  |  |
| 6. | Ding Dong  | 3:32 |  |  |  |  |  |  |  |
| 7. | 24/7  | 3:36 |  |  |  |  |  |  |  |
| 8. | Look at Me (날 바라바라봐; Nal Barabarabwa)   | 3:13 |  |  |  |  |  |  |  |
| 9. | Rollin'  | 3:11 |  |  |  |  |  |  |  |
| 10. | Love Line  | 3:17 |  |  |  |  |  |  |  |
| 11. | Don't Give Up (힘내!; Himnae!)   | 2:58 |  |  |  |  |  |  |  |
| 12. | You in My Heart (널 내게 담아; Neol Naege Dama)   | 3:29 |  |  |  |  |  |  |  |
| 13. | Jaljayo Good Night (잘자요 굿나잇; Jaljayo Gunnait)   | 4:23 |  |  |  |  |  |  |  |
| משך כולל: | משך כולל: | 44:16 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  ארצות הברית | מצעד אלבומי ה-Heatseekers | 10 |
|  ארצות הברית | מצעד אלבומי העולם | 1 |
|  יפן | מצעד האלבומים היפניים החמים | 12 |
|  יפן | מצעד האלבומים היפניים | 7 |
|  יפן | מצעד האלבומים הדיגיטליים היפניים | 3 |
|  צרפת | מצעד האלבומים הדיגיטליים | 195 |
|  קוריאה הדרומית | סירקל צ'ארט | 1 |
|   ‏‏‏  מצעדי סוף שנה (2017–2018)> מדינה |   ‏‏‏  מצעדי סוף שנה (2017–2018)> מצעד |   ‏‏‏  מצעדי סוף שנה (2017–2018)> מיקום שיא |
| --- | --- | --- |
|  יפן | מצעד האלבומים היפניים | 63 |
|  קוריאה הדרומית | סירקל צ'ארט | 12 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 30 באוקטובר 2017 | הזרמת מוזיקה • הורדה דיגיטלית | JYP |  |
הערות שוליים

↑  "รายละเอียดการพรีออเดอร์อัลบั้ม Twicetagram Thailand Edition"
↑  "Gaon Album Chart – Week 44, 2017"
↑  "Twicetagram"
| --- | --- |
בקרת זהויות :  MusicBrainz release group: 23f9bb2e-c6a9-40ec-9202-922220e5015e
אה"מ ווטרלו (1818)

| --- | --- |
"בלרופון" (מקודם "ווטרלו") בהפגזת העיר עכו. ציור מאת תומאס ביינס, 1840
"בלרופון" (מקודם "ווטרלו") בהפגזת העיר עכו. ציור מאת תומאס ביינס, 1840
 תיאור כללי
 סוג אונייה:  אוניית קו מדרגה שלישית
 צי:  הצי המלכותי הבריטי
 דגל הצי:  
 ציוני דרך עיקריים
 מספנה:  מספנת הצי בפורטסמות'
 הוזמנה:  1809
 תחילת הבנייה:  נובמבר 1813
 הושקה:  16 באוקטובר 1818
 תקופת הפעילות:  1818 [?] – 1856
 אחריתה:  הוסבה לאוניית קליטה בנמל פורטסמות' ב-1856 נמכרה לגריטה ב-1892
 מידות
 תפוסה:  2,041 טון לפי מידת התפוסה הבריטית הישנה
 אורך:  192 רגל (59 מ')
 רוחב:  49 רגל (15 מ')
 עומק הספנה:  21 רגל (6.4 מ')
 נתונים טכניים
 מהירות:  כ-10 קשרים (18.5 קמ"ש)
 גודל הצוות:  כ-650 קצינים ומלחים
 מספר תרנים:  3
 סוג המעטה:  מעטה רוחבי שלם
 אמצעי לחימה
 חימוש:  80 תותחים  סיפון תותחים ראשי: 30 תותחי 32 ליטראות  סיפון תותחים עליון: 32 תותחי 18 ליטראות  סיפון האחרה: 4 תותחי 12 ליטראות, 10 קרונדות של 32 ליטראות  סיפון הקדמה: 2 תותחי 12 ליטראות, 2 קרונדות של 32 ליטראות
אוניית הוד-מלכותו "ווטרלו" (באנגלית: HMS Waterloo), לימים אה"מ "בלרופון", הייתה אוניית קו מדרגה שלישית של הצי המלכותי הבריטי, שהושקה ב-16 באוקטובר 1818. היא תוכננה על ידי ניקולס דידמס (Nicholas Diddams), הייתה יחידה מסוגה ולא חלק מסדרה, ונבנתה במספנת הצי בפורטסמות'. השם שיועד לה היה "טלברה" (HMS Talavera), אך תוך כדי הבנייה הוחלף שמה והיא נקראה על שם קרב ווטרלו.
ב-1824 הוחלף שמה לאה"מ "בלרופון" (Bellerophon), והיא הייתה השנייה באוניות הצי המלכותי שנשאה שם זה. "בלרופון" הייתה חלק מאסקדרון של אוניות ניסוי שיצאו לים בעשורים של 1830 ו-1840, כדי לבדוק הלכה למעשה שיפורים ושינויים בצורת המבנה, בחימוש ובהנעה של אוניות הצי.
מ-1836 עד 1838 שרתה כאוניית הדגל של תת-אדמירל צ'ארלס פֶּגֶׁט (Paget).
ב-1840 הייתה חלק משייטת בריטית-אוסטרית-טורקית, שפעלה לסילוק מוחמד עלי שליט מצרים מסוריה וארץ ישראל, ולקחה חלק פעיל בהפגזת צידון ובהפגזת עכו. ביוני 1854, במהלך מלחמת קרים, השתתפה בהפגזת סבסטופול.
ב-1856 הוצאה משירות פעיל והוסבה לאוניית קליטה (receiving ship) בנמל פורטסמות'. ב-1892 נמכרה לגריטה.
לקריאה נוספת

Colledge, J. J. and Warlow, Ben (2006) [1969]. Ships of the Royal Navy: The Complete Record of all Fighting Ships of the Royal Navy. (Rev. ed.). London: Chatham Publishing.
Lavery, Brian (2003). The Ship of the Line - Volume 1: The development of the battlefleet 1650-1850. London, Conway Maritime Press.
הערות שוליים

1 2  Lavery (2003), vol. 1, p. 187.
↑  אה"מ "בלרופון" הראשונה הושקה ב-1786 והייתה אוניית-קו נושאת 74 תותחים שהובילה את נפוליאון אל כלאו בסנט הלנה.
1 2  "British Second Rate ship of the line 'Waterloo' (1818)" in: threedecks.org.
אדואר זקנדורף

| --- | --- |
אין תמונה חופשית
 לידה:  2 במאי 1901 לייז', בלגיה 
 פטירה:  16 במאי 1983 (בגיל 82) לייז', בלגיה 
 ענף מדעי:  מתמטיקה
 מקום מגורים:  בלגיה
 מקום לימודים:  אוניברסיטת לייז' (1925) 
 מוסדות:  הכוחות המזוינים של בלגיה (1925–1940)  האומות המאוחדות (1949–1957) 
 פרסים והוקרה:  קצין במסדר כתר האלון (1946)  קצין במסדר לאופולד (1949)  מדליית שבוי מלחמה 1940-1945 (1946)  קצין במסדר לאופולד השני (1950) 
 תרומות עיקריות
 תיאור והוכחת משפט זקנדורף
 
אדואר זֶקֶנדוֹרף (בצרפתית: Edouard Zeckendorf;‏ 2 במאי 1901 – 16 במאי 1983) היה רופא צבאי ומתמטיקאי חובב יהודי-בלגי. נודע בעיקר בשל פרסום והוכחת משפט זקנדורף.
קורות חיים

זקנדורף נולד בלייז'. הוריו היו הולנדים. אביו, אברהם זקנדורף, היה רופא שיניים יהודי. בזמן מלחמת העולם הראשונה למד בתיכון בלייז' שהייתה תחת כיבוש גרמני. הוא סיים את לימודיו בבית הספר התיכון ב-1918 ולמד רפואה באוניברסיטת לייז', שם סיים ב-1925 עם התמחות בכירורגיה והחל לעבוד כקצין בחיל הרפואה של צבא בלגיה. בשנים 1927‏-1931 התמחה בניתוחי שיניים.
בשנת 1929 נישא לאליס שוורס, אחות שחלקה את חיבתו לציור. ב-1930 הופקד על ניהול בית חולים צבאי בלייז'.
ב-1940 נכבשה ליז' על ידי גרמניה הנאצית וזקנדורף הוחזק כשבוי מלחמה עד תום מלחמת העולם השנייה ב-1945. את שנות השבי העביר זקנדורף כרופא לשבויים האחרים. בזמן המלחמה נפטרה אשתו אליס באופן מפתיע. על שירותו במהלך המלחמה קיבל זקנדורף כמה פרסים ועיטורים כולל חברות בשלושה מסדרי אבירות שונים. לאחר המלחמה המשיך זקנדורף בקריירה הצבאית שלו. בשנים 1949–1950 הופקד כאחראי מטעם האו"ם על קו הפסקת אש שנקבע לאחר מלחמת הודו-פקיסטן בתקופת חלוקת הודו. הוא פרש מהצבא בשנת 1957 בדרגת קולונל.
זקנדורף נישא בשנית בשנת 1959 למרי זא'ן לאמפרר. מרי ז'אן נפטרה ב-1977. זקנדורף נפטר ממחלת הסרטן ב-16 במאי 1983.
עבודה מתמטית

זקנדורף היה אמן ומתמטיקאי חובב. לאורך השנים פרסם מאמרים רבים בתורת המספרים האלמנטרית. את הרעיון של קיום הצגת זקנדורף לכל מספר הגה בשנת 1939, אולם עקב מלחמת העולם השנייה הוא התפנה לפרסום התוצאה רק ב-1949, בזמן שהותו בהודו. הצגת זקנדורף של מספר היא הצגתו כסכום של מספרי פיבונאצ'י שונים שאין מביניהם שניים עוקבים. משפט זקנדורף קובע שלכל מספר טבעי יש הצגת זקנדורף יחידה.
אביאלאה

| אביאלאה |
| --- | --- |
  למעלה: מאובן ג'הולאורניס (Jeholornis)  למטה: זכר ברכייה (Anas platyrhynchos) בתעופה
תקופה
יורה-הווה, כ-165,000,000–0 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי לטאה
תת־סדרה:: תרופודה
קבוצה:: פאראבס
קבוצה:: אביאלאה
שם מדעי
 Avialae ‏גוטייה, 1986

איור של ארכאופטריקס.
המין Liaoxiornis
אביאלאה (שם מדעי: Avialae; "אביס" מלטינית = "עוף"; "אלה" מלטינית = "כנף") היא ענף טקסונומי של דינוזאורים תרופודים, אשר כוללת את העופות (בני-ימינו ונכחדים) ומספר מיני דינוזאורים נכחדים, הדומים להם ביותר.
הכרה בקבוצה זו מבטאת, למעשה, את הקונצנזוס המדעי כיום בתחום הפלאונטולוגיה, לפיו העופות התפתחו אבולוציונית מדינוזאורים בתור היורה. אצל פלאונטולוגים בעיקר יש נטייה כיום להשתמש במיון טקסונומי המבוסס על האביאלאה כתחליף ל-Aves, מחלקת העופות על פי המיון הישן של קארולוס ליניאוס. עם זאת, מיקומה הטקסונומי המדויק של האביאלאה וזהות המינים בשורש שלה עדיין שנויים במחלוקת ומתעדכנים מדי פעם, בעיקר כתוצאה מגילוי מאובנים חדשים למדע של דינוזאורים ועופות קדומים.
גילוי וסיווג

את האביאלאה הגדיר הפלאונטולוג האמריקאי ז'ק גוטייה (Jacques Gauthier) בשנת 1986, כ"קבוצת כל הדינוזאורים אשר עפו בטפיחות כנפיים פעילות, והעופות שהשתלשלו מהם".
ברם, קשה להסיק מתוך מאובני דינוזאורים מנוצים מי מהם עף בטפיחות כנפיים פעילות, ולכן ישנן מחלוקות את מי מהם יש לכלול בין האביאלאה. סיבוך נוסף התעורר בשנים האחרונות, כאשר הועלתה האפשרות שהתעופה התפתחה יותר מפעם אחת אצל דינוזאורים מנוצים. למשל, למיקרורפטור היו אברות כנפיים וזנב מפותחות, וייתכן שהוא עף בטפיחות כנפיים פעילות, אך לדעת רוב הפלאונטולוגים הוא איננו שייך לאביאלאה, ומוצאו מן הדרומאוזאוריים, אשר נחשבים לקבוצה קרובה אך נפרדת של דינוזאורים תרופודים.
כתוצאה מכך, בפועל אביאלאה מוגדרת כיום בדומה לקבוצות טקסונומיות רבות אחרות, באופן פילוגנטי, כלומר על פי השתלשלותה האבולוציונית. הגדרה מקובלת היא "כל התרופודים אשר קרובים יותר לדרור הבית מאשר לדיינוניכוס". הגדרה זו משתמשת בדרור הבית כנציג טיפוסי של עופות בני-ימינו ובדיינוניכוס כנציג טיפוסי של דרומאוזאוריים.
ההשתלשלות האבולוציונית המדויקת של הדינוזאורים המנוצים והדרומאוזאוריים עדיין איננה ידועה במדויק, והיא מתפענחת בעיקר באמצעות עצים פילוגנטיים אשר מחושבים מתוך מאפייני מאובנים. לכן מיקומו הטקסונומי של "גזע" האביאלאה וזהות חבריה הקדומים ביותר עדיין מתעדכנים באופן תדיר כתוצאה מתגליות של מאובנים חדשים למדע.
נכון לשנת 2013, המקור המעודכן ביותר לסיווג האביאלאה הוא מאמר מדעי שהתפרסם בכתב העת המדעי נייצ'ר, והגדיר את אורורניס, דינוזאור מנוצה חדש למדע שהשלד שלו דומה מאוד לשלדי ארכאופטריקס ועופות קדומים. לדעת מגלי אורורניס הוא נמצא קרוב מאוד לבסיסו של ענף האביאלאה. המספר הגדול של מאפייני השלד הניתנים למדידה במאובן המפורט של אורורניס איפשר במאמר זה פיענוח מפורט יותר מאשר בכל מחקר קודם של העץ האבולוציוני של האביאלאה:
דינוזאוריה
בעלי אגן דמוי לטאה (Saurischia )
תרופודה (Theropoda )
טטנורים (Tetanurae )
קלורוזאוריה (Coelurosauria )
פאראבס (Paraves ) - לפני כ-175 מיליון שנה
סקנסוריופטריגיים (Scansoriopterygidae )
יִי (Yi) (יורה 160)
אפידקסיפטריקס (Epidexipteryx hui) (יורה 160)
סקנסוריופטריקס (Scansoriopteryx heilmanni) (יורה 160)
אאוסינופטריקס (Eosinopteryx brevipenna)(אנ') (יורה 161)
אאומנירפטוריים (Eumaniraptora ) - לפני כ־173 מיליון שנה
דרומאוזאוריים (Dromaeosauroidea )
מיקרורפטור (Microraptor zhaoianus) (קרטיקון 120)
דיינוניכוס (Deinonychus antirrhopus) (קרטיקון 95)
טרודוניים (Troodontidae )
ג'ינפנגופטריקס (Jinfengopteryx elegans)(אנ')(קרטיקון 122)
אביאלאה (Avialae ) - לפני כ-170 מיליון שנה
אורורניס (Aurornis xui) (יורה 160)
אנכיאורניס (Anchiornis huxleyi) (יורה 161)
ארכאופטריקס (Archaeopteryx lithographica) (יורה 145)
שיאוטינגיה (Xiaotingia zhengi) (יורה 160)
ג'הולאורניס (Jeholornis prima) (קרטיקון 125)
רהונאביס (Rahonavis ostromi) (קרטיקון 70)
באלאור (Balaur bondoc) (קרטיקון 70)
פיגוסטיליה (Pygostylia ) (לפני כ-131 מיליון שנה)
ספאורניס (Sapeornis chaoyangensis) (קרטיקון 125)
קונפוציוסאורניס (Confuciusornis sanctus) (קרטיקון 125)
אורניתותוראקס (Ornithothoraces ) - לפני כ-131 מיליון שנה
לונגיפטריקס (Longipteryx chaoyangensis) (קרטיקון 120)
הספראורניסאים (Hesperornithes ) - לפני כ-120 מיליון שנה
הספראורניס (Hesperornis regalis) (קרטיקון 80)
איכתיאורניס (chthyornis dispar) (קרטיקון 80)
עופות בתראים (Neornithes) - לפני כ-80 מיליון שנה, כוללים את כל העופות בני זמננו
מיונים חלופיים

ארכאופטריקס נחשב בדרך-כלל לחבר בקבוצת האביאלאה ואב קדמון של העופות, אך על פי מיון קודם שהוצע לפני גילוי אורורניס, ארכאופטריקס ושיאוטינגיה שייכים לדרומאוזאוריים ולא לאביאלאה. כמו כן, לפי מיון זה אנכיאורניס שייך לקבוצת הטרודונטיים ולא לאביאלאה. לעומת זאת, על פי מיון זה הסקנסוריופטריגיים (כמו אפידפקסיפטריקס) כן שייכים לאביאלאה, ולפיכך הם המועמדים הטובים ביותר לאבות הקדמונים של העופות.
ראו גם

דינוזאורים מנוצים
פאראבס
הערות שוליים

↑  Godefroit, P. et al (2013) "A Jurassic avialan dinosaur from China resolves the early phylogenetic history of birds" Nature, doi:10.1038/nature12168
אדוארד ווקר

| --- | --- |

 לידה:  13 ביוני 1940 (בן 84) פילדלפיה, ארצות הברית 
 מדינה:  ארצות הברית 
 השכלה:  קולג' המילטון  אוניברסיטת בוסטון  הקולג' המלכותי ללימודי הגנה 
 תפקיד:  שגריר ארצות הברית בישראל  שגריר ארצות הברית במצרים  שגריר ארצות הברית באיחוד האמירויות הערביות 
 
אדוארד ווקר (באנגלית: Edward S. Walker, Jr; ‏נולד ב־13 ביוני 1940) היה שגריר ארצות הברית בישראל, למצרים ולאיחוד האמירויות הערביות והוא מומחה למזרח התיכון.
חייו

ווקר, יליד פילדלפיה, סיים לימודי תואר ראשון בהמילטון קולג' במדינת ניו יורק בשנת 1963 ולימודי תואר שני באוניברסיטת בוסטון בשנת 1965. בשנת 1985 הוא למד בקולג' המלכותי ללימודים צבאיים בלונדון. ווקר חוקר במכון המזרח התיכון בוושינגטון די. סי. לאחר ששימש כנשיא המכון וראש מועצת המנהלים בין השנים 2001–2006.
ווקר החל לעבוד בשירות החוץ האמריקאי בשנת 1967. בין השנים 1979–1981 שימש כעוזר מיוחד לנציגו של נשיא ארצות הברית למזרח התיכון. בין השנים 1982–1984 שימש כעוזר ראשי לסגן מזכיר המדינה של ארצות הברית ואחר כך כממלא מקום סגן מזכיר המדינה לענייני המזרח התיכון. הוא היה סגן ראש הנציגות הדיפלומטית של ארצות הברית בריאד שבערב הסעודית. בין השנים 1989–1992 היה שגריר ארצות הברית באיחוד האמירויות הערביות. בשנים 1993–1994 היה סגן נציג ארצות הברית לאומות המאוחדות בדרגת שגריר. בשנים 1994–1997 היה שגריר ארצות הברית במצרים. בשנים 1997–1999 היה שגריר ארצות הברית בישראל. עם סיום תפקידו בישראל התמנה לסגן מזכיר המדינה לענייני המזרח התיכון, תפקיד בו החזיק עד לשנת 2001.
במהלך עבודתו בשירות החוץ האמריקאי היה ווקר בקשרי עבודה עם כל ראשי ממשלת ישראל מאז גולדה מאיר ועד אריאל שרון, עם נשיאי מצרים אנואר סאדאת וחוסני מוברק, עם נשיאי סוריה חאפז אל-אסד ובשאר אל-אסד, עם המלך פאהד ונסיך הכתר עבדאללה. בעת ששימש שגריר בישראל קיים קשרים הדוקים עם בנימין נתניהו. הוא ניהל מטעם ארצות הברית משא ומתן עם לוב אשר הוביל להחלטת לוב להפסיק את תוכנית הפיתוח לנשק להשמדה המונית ולשלם כמעט 3 מיליארד דולר למשפחות ההרוגים באסון טיסת פאן אם 103 וטיסת UTA ‏772. לצידו של סגן הנשיא אל גור הוא ניהל מגעים עם הנשיא חוסני מוברק לרפורמה בכלכלת מצרים.
בממשלו של הנשיא בוש ווקר עבד לצידו של קולין פאואל כעוזר מזכיר המדינה לענייני המזרח התיכון, משרה בה החזיק אף לצידה של מדלין אולברייט בעת ממשלו של הנשיא ביל קלינטון.
מאז פרישתו משמש ווקר פרופסור למדע המדינה בהמילטון קולג'.
אדלקה אדקונלה

אדלקה אדקונלה (באנגלית: Adeleke Adekunle; נולד ב-27 ביולי 2002 במיידוגורי שבניגריה) הוא כדורגלן ניגרי המשחק בעמדת הבלם בקבוצת מכבי יפו מהליגה הלאומית ובנבחרת ניגריה.
קריירת מועדונים

אדקונלה שיחק בקבוצות גו ראונד, אביה ווריורס, אנימבה, ריברס יונייטד וספורטינג לאגוס במסגרת ליגת העל הניגרית.
ב-23 ביוני 2024 חתם על חוזה לעונה אחת במכבי יפו מהליגה הלאומית.
קריירה בינלאומית

ב-3 ביולי 2021 ערך אדקונלה את הופעת הבכורה שלו בנבחרת ניגריה, בהפסד 4-0 לנבחרת מקסיקו במשחק ידידות.
הערות שוליים

↑  ‏אחרי כנף מקוסטה ריקה, מכבי יפו צירפה בלם מניגריה, באתר ספורט1, 23 ביוני 2024
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
SEATO

חברות סיאט"ו, בכחול
SEATO (ראשי תיבות של: South East Asia Treaty Organization, מילולית: ארגון ברית דרום-מזרח אסיה) היא ברית הגנה שנחתמה בשנת 1954 בין אוסטרליה, צרפת, בריטניה, ניו זילנד, פקיסטן, הפיליפינים, תאילנד וארצות הברית. הסכם זה כונן תחת חסות מערבית לאחר שצרפת נסוגה מאזור הודו-סין. ברית זו נחתמה במטרה לבלום התפשטות קומוניסטית עתידית במזרח אסיה. במסגרת הסכם זה, במקרה של התקפה על אחד הצדדים להסכם, שאר החתומים על ההסכם יתמודדו מול האיום יחדיו. דרום וייטנאם הייתה צד להסכם באמצעות נספח לפרוטוקול. ארצות הברית כאחד הצדדים להסכם הסתמכה עליו לצורך התערבותה במלחמת וייטנאם. מטה הארגון נוסד בבנגקוק שבתיאלנד, בעת פגישת נציגי הארגון בפברואר 1955. הארגון פורק באופן רשמי ב-30 ביוני 1977.
היסטוריה

בינואר 1953 הסכימו צרפת, בריטניה וארצות הברית לדון במדיניות מתואמת בדרום מזרח אסיה ולהקים ברית להגנת האזור שתכלול את אוסטרליה וניו זילנד. ב-13 באפריל 1954, בפגישה בין שרי החוץ ג'ון פוסטר דאלס ואנתוני אידן, הוחלט על הקמת הברית על ידי חמש המדינות המערביות עם הזמנה לצירוף מדינות אסיה המעוניינות בכך. למחרת הביעה צרפת את תמיכתה בהקמת הברית, ופורסם שיצטרפו לברית הפיליפינים, תאילנד, וייטנאם, לאוס וקמבודיה. בריטניה נהלה שיחות עם הודו, פקיסטן וציילון על הצטרפות לברית, אך הודו הודיעה שלא תצטרף לברית. בעקבות ההסכמות בסיום ועידת ז'נבה ביולי 1954, בהן הוסכם שמדינות וייטנאם, לאוס וקמבודיה תהיינה נייטרליות, פרשו מדינות אלו מהסכמתן להצטרף לברית. ב-9 באוגוסט 1954 הודיעו ארצות הברית ובריטניה על הסכמות לגבי קווי היסוד של הברית, כאשר פרטי הברית יעובדו בוועידת יסוד שתתקיים בספטמבר
1954 במזרח אסיה. הסכם על הקמת הברית נחתמה ב-8 בספטמבר 1954 במנילה ובוועידה שהחלה ב-6 בספטמבר 1954. שמונה המשתתפות בברית היו ארצות הברית, בריטניה, צרפת, ניו זילנד, אוסטרליה, תאילנד, הפיליפינים ופקיסטן.
הארגון נוצר כחלק מדוקטרינת טרומן לשם בלימת ההתפשטות הקומוניסטית בדרום מזרח אסיה. על פי התכנון ה-SEATO היה אמור להיות הגרסה הדרום-אסיאתית לנאט"ו, אשר בה הכוחות הצבאיים של כל מדינה-חברה בארגון היו אמורים לתאם פעילויות צבאיות משותפות וכך לסייע ביצירת ההגנה המשותפת מפני כל איום. הארגון אכן תיאם פעולות צבאיות משותפות אשר התבטאו בתמרונים צבאיים שנתיים.
הסיבה לכך שפקיסטן נכללה בברית היא שמזרח פקיסטן (שבעתיד יהיה בנגלדש) היה קרוב מבחינה גאוגרפית לדרום מזרח אסיה, אלא בגלל העובדה שפקיסטן הייתה חברה בברית הפרו-מערבית CENTO הידועה בשם 'ברית בגדד'. לכן הבריתות הפרו-מערביות והאנטי-קומוניסטיות של אמצע דרום אסיה ומזרח אסיה (ובכללן גם SEATO) היו מחוברות על ידי החברות הפקיסטנית בהם.
למרות ניסיונו לספק הגנה קולקטיבית ה-SEATO לא יכול היה להתערב בקונפליקטים בקמבודיה, לאוס ווייטנאם מפני שלא יכול היה לגבש אחדות דעים לשם ביצוע פעולה כלשהי. כמו כן ניסינות מאוחרים יותר להתערב בקונפליקט הווייטנאמי לא צלחו כיוון שצרפת ופקיסטן עיכבו את סיועם.
כתוצאה מכך כל מדינה חברה בארגון הייתה יכולה לחסום (באופן אפקטיבי) כל החלטה אשר התקבלה. ולכן בלהתחשב באינטרס הצרפתי שהלך ופחת (לאחר 1954) וכן האינטרס של הממלכה המאוחדת (לאחר סיום הקונפליקט האינדונזי-מלזי ב-1966) נכשל SEATO בתפקידו להיות ארגון ביטחון קולקטיבי יעיל.
בעקבות חתימת ההסכם המסיים את מלחמת אינדונזיה הראשונה (בשנת 1954), דרום וייטנאם, קמבודיה וכן לאוס לא היו חברי הארגון. ארצות הברית ניסתה לגרום למלחמת וייטנאם להיות גם כן הבעיה של SEATO אך נכשלה בכך. בעקבות כך השאלות אם לפרק את הארגון כבר הועלו בשנת 1973. פקיסטן פרשה כבר ב-7 בנובמבר 1973 וצרפת פרשה ב-30 ביוני 1974.
הערות שוליים

↑  הסכם אה"ב, בריטניה וצרפת לדון במדיניות מתואמת במזרח הרחוק, חרות, 15 בינואר 1953
↑  ארה"ב ובריטאניה הסכימו על מסגרת בטחונית באסיה, זמנים, 13 באפריל 1954
↑  צרפת הסכימה להקמת ברית ההגנה בדרום־מזרח אסיה, שערים, 15 באפריל 1954
↑  בריטניה מנהלת שיחות עם הודו, שערים, 21 באפריל 1954
↑  הודו לא תשתתף בברית הצבאית, על המשמר, 22 באפריל 1954
↑  דאלס: הוסכם להקים מיד את ברית ההגנה לאסיה, הארץ, 23 ביולי 1954
↑  הסכם על קווי היסוד לברית ההגנה לדרום מזרח אסיה, חרות, 10 באוגוסט 1954
↑  נחתמה ברית ההגנה לדרום מזרח אסיה, זמנים, 9 בספטמבר 1954
| --- | --- |
בקרת זהויות :  NLI: 987007489349605171  ISNI: 0000 0001 2151 2070  LCCN: n50055997  NKC: ko2007396836  SNAC: w65t7k0b  VIAF: 124937650   WorldCat (עם VIAF): 124937650
אדמונד טאפסובה

אדמונד פייסל טפסובה (באנגלית: Edmond Fayçal Tapsoba; נולד ב-2 בפברואר 1999) הוא כדורגלן בורקינאי המשחק בעמדת הבלם בבאייר לברקוזן ובנבחרת בורקינה פאסו.
קריירת מועדונים

טפסובה שיחק בקבוצות הנוער של ואגאדוגו, עד שעבר לליישואס מפורטוגל בשנת 2017.
לאחר מספר חודשים, הוא עבר לויטוריה דה גימארייש. את העונה הראשונה שלו במועדון הוא עשה בקבוצה המילואים, בעוד שבשנה השנייה הוא שיחק בקבוצה הבוגרת.
ביצועיו במשחקי הקבוצה בליגה הפורטוגלית לא נעלמו מעיניהם של מועדוני כדורגל בכירים, כשב-31 בינואר 2020, הוא נרכש על ידי באייר לברקוזן מהבונדסליגה תמורת 18 מיליון אירו בחוזה לחמש עונות.